دیویندر فرنویس

دیویندر گنگادھرراؤ فرنویس (پیدائش 22 جولائی 1970ء) ایک بھارتی سیاست دان ہیں جو ریاست مہاراشٹر کے 31 اکتوبر 2014ء سے 12 نومبر 2019ء تک وزیر اعلیٰ رہے۔ وہ بھارتیہ جنتا پارٹی اور راشٹریہ سویم سیوک سنگھ کے رکن ہیں۔ 44 سال کی عمر میں وہ شرد پوار کے بعد دوسرے نوعمر ترین وزیر اعلیٰ مہاراشٹر ہیں۔ وہ ودھان سبھا حلقے جنوب مغربی 
30 جون 2022 کو، انہوں نے 2022 کے مہاراشٹر کے سیاسی بحران کے بعد مہاراشٹر کے نائب وزیر اعلی کے طور پر حلف لیا۔ ناگبور سے مہاراشٹر قانون ساز اسمبلی کے رکن ہیں۔

ابتدائی زندگی اور تعلیم 
دیویندر فرنویس کی پیدائش 22 جولائی 1970ء کو ناگپور میں ہوئی۔ ان کے والد گنگادھر فرنویس ناگپور سے مہاراشٹر قانون ساز کونسل کے رکن رہے ہیں۔ ان کی والدہ سرینا فرنویس جو امراوتی کے کلوتی خاندان کی نسل ہیں، وداربھا ہاؤسنگ کریڈٹ سوسائٹی کی سابق ڈائریکٹر تھیں۔

دیویندر نے ابتدائی تعلیم اندرا کاوینٹ (اس وقت کی وزیر اعظم اندرا گاندھی کے نام پر) سے حاصل کی۔ ہنگامی صورت حال کے دوران میں دیویندر فرنویس کے والد گنگادھر جو جن سنگھ کے رکن تھے، کو حکومت مخالف مظاہروں میں حصہ لینے کے لیے قید کیا گیا تھا۔ دیویندر فرنویس نے بعد میں اندرا کاوینٹ میں پڑھنے سے انکار کر دیا، کیونکہ وہ ایسے اسکول میں نہیں پڑھنا چاہتے تھے جو اندرا گاندھی کے نام پر تھا، جس کی وجہ سے ان کے والد کو جیل ہوئی تھی۔ پھر وہ سرسوتی ودیالے اسکول گئے، جہاں سے انہوں نے زیادہ تر اسکول کی تعلیم حاصل کی۔ میٹرک کرنے کے بعد، دیویندر نے دھرم پیٹھ جونیئر کالج سے انٹر کیا۔ بارہویں پاس کرنے کے بعد انہوں نے گورنمنٹ لا کالج، ناگپور میں داخلہ لیا، پانچ سال پڑھنے کے بعد قانون کی ڈگری حاصل کی۔ انہوں نے سنہ 1992ء میں تعلیم مکمل کی تھی۔

دیویندر کے پاس بزنس منیجمنٹ میں پوسٹ گریجویٹ کی ڈگری اور ڈی ایس ای (جرمن فاؤنڈیشن فار انٹرنشینل ڈیولپمنٹ)، برلن سے ڈپلومہ اِن میٹھڈس اینڈ ٹیکنیکس آف پراجیکٹ منیجمنٹ کی ڈگری ہے۔

نجی زندگی 
ان کی شادی امرُتا فرنویس سے ہوئی۔ ان کی ایک بیٹی، دیویجا فرنویس ہے۔

حوالہ جات 

1970ء کی پیدائشیں
بقید حیات شخصیات
بھارتیہ جنتا پارٹی کے وزرائے اعلیٰ
مہاراشٹر سے بھارتیہ جنتا پارٹی کے سیاست دان
مہاراشٹر قانون ساز اسمبلی کے ارکان
مہاراشٹر کے وزرائے اعلیٰ
ناگپور کے سیاست دان
کامنز زمرہ جس کا ربط ویکی ڈیٹا پر ہے